Vald (Hispaania)

Hispaanias on vald (municipio) kohaliku omavalitsuse aluseid reguleeriva seaduse kohaselt riigi territoriaalse korralduse madalaim üksus. 


Sama seadus sätestab, et vallal on juriidilise isiku omadus ja täielik teovõime oma eesmärkide saavutamiseks ning et see koosneb territooriumist, elanikest ja juhtorganist.

Hispaania Põhiseaduse artiklis 137 on sätestatud:

Riik on territoriaalselt korraldatud valdadeks, provintsideks ja autonoomseteks piirkondadeks.

Hispaanias on kokku 8132 valda. Neist 49,1%-l on alla 500 elanikku, 41,5%-l 500–10 000 elanikku, 8,6%-l 10 000–100 000 elanikku ja lõpuks 65. vallas (alla 0,8% koguarvust) on üle 100 000 elanikku.

Astuuria Vürstiriigi omavalitsusüksused kannavad ametlikku traditsioonilist nimetust nõukogu – consejo.

Õigusnormidest
Hispaania seadusandluses on õigusnormid, mis määratlevad valla tunnused. Mõned neist on:

Kohaliku kooseksisteerimise regulaator: 27. detsembri 2013. aasta seadus nr 27/2013 kohaliku halduse ratsionaliseerimise ja jätkusuutlikkuse kohta peegeldab ideed, et omavalitsus on kodaniku kooseksisteerimise peamine kandja ja regulaator. Iidsetest aegadest on valla õitseng olnud ajalooliselt seotud vallaelu õitsengu ja kodanike rahuloluga.

Kohaliku autonoomia põhimõte. 1988. aastal ratifitseeris Hispaania 1985. aastal Strasbourgis vastu võetud Euroopa kohaliku omavalitsuse harta. See harta sätestab, et kohaliku autonoomia põhimõtet tuleb tunnustada siseriiklikus õiguses. Dokument määratleb kohaliku autonoomia kui omavalitsuste õigust ja tegelikku võimet korraldada ja hallata avalikke asju oma elanike hüvanguks. Valdade autonoomia põhimõtet tunnustatakse Hispaania põhiseaduse artiklis 140.

Valdade huvide ja volituste sõnastamine. 2. aprilli 1985. aasta seadus nr 7/1985, mis reguleerib kohaliku omavalitsuse aluseid, loodi selleks, et võimaldada kohalikel üksustel saavutada dünaamiline tasakaal. See seadus on valdade orgaanilise toimimise võti, kehtestades volitused ja tegutsemispõhimõtted viisil, mis on avatud kodanike tegelikkusele ja vajadustele.
Struktuur
Seadus tunnustab kolme elementi, mis moodustavad omavalitsuse struktuuri: territoorium, rahvaarv ja selle juhtimiseks vajalik organ:
Territoorium. See on füüsiline ala, kus omavalitsus asub. See võib koosneda ühest või mitmest asustuskeskusest.
Elanikkond. See on vallas elavad inimesed. Lisaks sõltub elanikkond suuresti juhtorgani dünaamikast. Elanikkond vajab teenuseid, taristut ja nõuab oma vajaduste rahuldamist.
Juhtimine. Vallal on juhtorgan, mis vastutab selle korralduse eest: vallavalitsus¹. See koosneb vallavanemast ja vallavalitsuse- või vallavolikogu liikmetest. Volikogu liikmed valitakse hääletuse teel. Vallavanema võivad valida elanikud või volikogu liikmed, olenevalt vastavalt valimisseaduse sätetest.
¹Hispaanias ei eksisteeri eraldi haldusüksustena linnasid ega valdasid, vaid kogu riik jaguneb valdadeks ehk municipiodeks. Sellest tulenevalt kasutatakse ka ühte nimetust valla juhtorgani kohta kohta: Ayuntamiento - vallavalitsus. Sama kehtib ka juhi kohta. Alcalde tähendab valla juhti, seega vallavanemat. Terminites ei eksisteeri eraldi linnavalitsusi ega alevivalitsusi.

Vallaregister ja selle tähtsus
Vallaregister on haldusregister, mis kogub teavet valla elanike kohta, kus nad elavad. Seda haldab vallavolikogu ja selle ajakohasena hoidmine on kohustuslik.

Registri peamised ülesanded on järgmised:
Valla rahvaarvu määramine riigi ja vastava autonoomse piirkonna poolt avalike vahendite jaotamiseks.
Avalike teenuste, näiteks tervishoiu, hariduse ja transpordi osutamise korraldamine.
Valimisõiguse aluseks olemine, mis võimaldab elanikel kasutada oma hääleõigust.
Kohalike maksude ja lõivude, näiteks kinnisvaramaksu ja sõidukite liiklusmaksu haldamise korraldamise hõlbustamine.
Kodanikud on kohustatud registreeruma vallas, kus nad tavaliselt elavad. Lisaks on see elanikele mugav, kuna see võimaldab neil juurdepääsu avalikele teenustele ja kodanikuõigustele.

Vallaelanike õigused

Vallaelaniku ametlik staatus annab kodanikele teatud õigused:
Õigus hääletada omavalitsuste valimistel.
Õigus kasutada avalikke teenuseid; nagu tervishoid, haridus, kultuur ja sport.
Õigus saada teavet omavalitsuse tegevuste ja teenuste kohta.
Õigus osaleda omavalitsuse elus kodanikualgatuste, referendumite ja valla juhtorganites osalemise kaudu.
Õigus saada abi ja toetusi põhivajaduste, sealhulgas eluaseme, toidu ja transpordi katmiseks.
Õigus esitada vallale kaebusi avalike teenustega seotud probleemide või valla kohustuste täitmata jätmise kohta.
Nende õiguste kasutamiseks on oluline, et elanikud oleksid registreeritud omavalitsuse registris. Oluline on teatada igast aadressi või staatuse muutusest vastavale linnavolikogule, et teave oleks ajakohane.
Vallavolikogu ja selle volitused
Vallavolikogu on kohalik üksus, mis vastutab valla asjade ajamise eest. Volikogu eesotsas on vallavanem/linnapea (alcalde) koos volikogu liikmetega. Kõik nad moodustavad juhatuse või valitsusnõukogu (Junta de Gobierno)

Volitused võivad varieeruda sõltuvalt iga valla suurusest ja rahvaarvust. Vallavolikogu volitused on väga erinevad:
Territoriaalplaneerimine

Näited: linnaplaneeringute kinnitamine, maakorraldus, sotsiaalkorterite edendamine, ajaloolise- ja kunstipärandi kaitse.
Avalikud teenused
Näited: jäätmekäitlus, avalike tänavate puhastamine, joogiveevarustus, tänavavalgustus, parkide ja aedade hooldus.
Kultuur, sport ja vaba aeg
Näited: kultuuri-, spordi- ja vaba aja tegevuste korraldamine ja toetamine, raamatukogude ja kultuurikeskuste haldamine, turismi edendamine.
Haridus
Näide: osalemine koolide ehitamises ja hooldamises, koolikohvikute haldamine, haridustegevuse edendamine.
Kodanikuosalus
Näited: referendumite korraldamine, kodanikualgatuste analüüsimine ja toetamine, elanike osalemise komisjonide loomine.

Viited

Kategooria:Hispaania geograafia